Før oprykningen til Superligaen havde han haft en halv sæson i 2. division og dømt tre sæsoner i 1. division. Han debuterede i Superligaen den 24. juli 2011 i kampen mellem Lyngby Boldklub og SønderjyskE, der endte 0-1. Kristoffersen kom voldsomt i fokus, da han i superligakampen mellem AGF og Lyngby Boldklub den 17. oktober 2017 ventede 12 minutter med at tildele AGFs Dino Mikanovic sin anden advarsel efter en forseelse begået ved afslutningen af første halvleg. Sagen blev efterfølgende indberettet af AGF til disciplinærudvalget. Efter at have dømt 22 kampe i Superligaen blev Kristoffersen i december 2012 udnævnt til FIFA-dommer, hvor han afløste Anders Hermansen, der indstillede sin dommerkarriere tidligere på året.